呢間小食店有好多唔同類型嘅港式小食，但唯獨係呢個蜜蜂雞中翼吸引到我，應該係話，我對任何嘅雞翼都無乜抵抗力，更何況係蜜糖雞翼。17蚊就有3隻，都算幾抵食。呢款蜜糖香草雞中翼外層香脆，內層嘅肉比我想像中入味，而且肉質好嫩，可以話係外脆內軟。 但唯一美中不足嘅就係個蜜糖汁，味道太過甜膩，唔夠醇厚～ 雞翼炸到焦黃色嘅外皮，一睇就知佢夠哂脆口，咬落最先衝擊到味蕾嘅就係面頭嗰層甜到漏嘅蜜糖汁，然後就係出奇地咁嫩滑同入味嘅內層，正～